Хьайна динчу халахетарна т1ехь хьо собаре хиларал деза ду хьуна, хьо и халахетар динчунна къинт1ера валар, ахь цунна диканца до1адар а; иза бакълуьйчу нехан г1иллакх ду хьуна. Нах хьайх д1аберзар Дала хьайна деллачу ни1матех лара ахь, х1унда аьлча уьш хьуна т1ебирзича, хьо Далла 1ибадат дан парг1ат вуьтур вац цара. Нагахь уьш хьуна т1еберзарца, цара хьо вазварца, хьо хесторца, юх-юха хьуна т1елеларца хьо зехь, хьо ларлолахь церан питанах, хьайн сакхташ царах хьулдинчу Далла шукра а делахь.